**1. Οδηγίες ανάληψης υπηρεσίας**

 Με την ανακοίνωση των προσλήψεων των αναπληρωτών, οι εκπαιδευτικοί και τα μέλη ΕΕΠ -ΕΒΠ,καλούνται να ακολουθήσουν τα παρακάτω βήματα για την ανάληψη υπηρεσίας τους.

**Βήμα 1- Δήλωση κενών**

Οι Αναπληρωτές που προσλαμβάνονται σε περιοχή πρόσληψης **θα κληθούν να δηλώσουν ψηφιακά μέσω του** [**ΟΠΣΥΔ**](https://opsyd.sch.gr/) **τις σχολικές μονάδες προτίμησής τους, την Τετάρτη 29/9.**

    - Οι αναπληρωτές που δεν θα εκδηλώσουν το ενδιαφέρον τους για τις σχολικές μονάδες θα τοποθετηθούν στις εναπομείνασες αυτόματα, από το σύστημα.

**Βήμα 2- Ενημέρωση για τη σχολική μονάδα ανάληψης υπηρεσίας**

Στη συνέχεια, θα ενημερωθούν μέσω νέου γραπτού μηνύματος SMS, για το σχολείο στο οποίο θα πρέπει να μεταβούν για να αναλάβουν υπηρεσία.

**Βήμα 3- Ανάληψη υπηρεσίας**

Οι αναπληρωτές θα πρέπει να μεταβούν εντός των προβλεπόμενων προθεσμιών, δηλαδή από την **Παρασκευή 1/10/2021 έως και τη Δευτέρα 4/10/2021** στη σχολική μονάδα, προσκομίζοντας τα απαραίτητα δικαιολογητικά.

**Βήμα 4- Σύναψη ψηφιακής σύμβασης**

1. Με την κατάθεση των δικαιολογητικών από τον αναπληρωτή και την ψηφιακή σήμανση ανάληψης υπηρεσίας στο MySchool από τον Διευθυντή/Προϊστάμενος, ενεργοποιείται η δυνατότητα σύναψης ψηφιακής σύμβασης. Οι αναπληρωτές θα πρέπει να **εισέλθουν στο anaplirotes.gov.gr** της Ενιαίας Ψηφιακής Πύλης του κράτους και με τη χρήση των ατομικών τους κωδικών στο taxisnet να συνάψουν ψηφιακή σύμβαση. Απαιτείται πρόσβαση στο Διαδίκτυο από φορητή ή σταθερή συσκευή. **Για την είσοδο στην εφαρμογή gov.gr και τη σύναψη της ψηφιακής σύμβασης, οι αναπληρωτές θα πρέπει να έχουν στη διάθεσή τους τους ατομικούς κωδικούς taxisnet.**

**Βήμα 5- Παραλαβή σύμβασης**

Με τη σύναψη της ψηφιακής σύμβασης, οι αναπληρωτές θα ενημερωθούν με μήνυμα sms εντός 48 ωρών, για τη λήψη έγκυρου ψηφιακού αντιγράφου της σύμβασής τους το οποίο θα είναι διαθέσιμο στην εφαρμογή anaplirotes.gov.gr και θα περιέχει ενσωματωμένη την προηγμένη ψηφιακή σφραγίδα του Υπουργείου Παιδείας και Θρησκευμάτων.

Παρακαλούνται οι **αναπληρωτές ΕΚΠΑΙΔΕΥΤΙΚΟΙ/ΕΕΠ/ΕΒΠ** που θα αναλάβουν υπηρεσία στις σχολικές μονάδες τοποθέτησής τους από την Παρασκευή  **1-10-2021 έως και τη Δευτέρα 4-10-2021** :

1. Να συμπληρώσουν όλα τα έντυπα που θα αποσταλούν στο mail τους, να τα υπογράψουν **πρωτότυπα και στη συνέχεια να τα καταθέσουν στη σχολική μονάδα που θα αναλάβουν υπηρεσία**

**Ιδιαίτερη προσοχή θα πρέπει να δοθεί:**

1. Το έντυπο της Υ.Δ για τις βεβαιώσεις ιατρών συμπληρώνεται **μόνο σε περίπτωση** που δεν θα προσκομισθούν βεβαιώσεις ιατρών
2. Το σύνολο των εντύπων πρόσληψης καθώς και των δικαιολογητικών όπως αυτά έχουν αναρτηθεί σε προηγούμενη ανακοίνωση της Δ.Π.Ε. ΑΧΑΙΑΣ, θα κατατεθούν στη **Σχολική Μονάδα Τοποθέτησης** τους κατά την ανάληψη υπηρεσίας τους ( σε περίπτωση τοποθέτησης σε περισσότερες από μία σχολικές μονάδες, η ανάληψη γίνεται στη Σχολική Μονάδα με τις περισσότερες ώρες).
3. Η αίτηση αναγνώρισης προϋπηρεσίας καθώς και η αίτηση συνάφειας μεταπτυχιακού/διδακτορικού **θα πάρει πρωτόκολλο στη σχολική μονάδα** που θα αναλάβετε υπηρεσία.
4. H ανάληψη υπηρεσίας θα πρέπει να ολοκληρώνεται μέχρι τις **12.00** καθημερινά κατά τις ημέρες που έχουν οριστεί για ανάληψη υπηρεσίας στη δομή ή τη σχολική μονάδα τοποθέτησης, προκειμένου στη συνέχεια να διενεργούνται οι απαραίτητες επεξεργασίες για τη μαζική ενημέρωση του συστήματος ΕΡΓΑΝΗ. Μέχρι τη συγκεκριμένη ώρα θα πρέπει να έχει ολοκληρωθεί η ψηφιακή σήμανση ανάληψης υπηρεσίας στο **Myschool από τον Διευθυντή της σχολικής μονάδας**, και η αποδοχή ψηφιακής σύμβασης από τους αναπληρωτές, μέσω της εφαρμογής **anaplirotes.gov.gr** της Ενιαίας Ψηφιακής Πύλης της Δημόσιας Διοίκησης. **Σε διαφορετική περίπτωση, δεν διασφαλίζεται η ανάληψη υπηρεσίας του τη** **συγκεκριμένη ημέρα. Για την είσοδο στην εφαρμογή gov.gr και τη σύναψη της ψηφιακής σύμβασης, οι αναπληρωτές θα πρέπει να έχουν στη διάθεσή τους τους ατομικούς κωδικούς taxisnet.**

Για περισσότερες πληροφορίες μπορείτε να επισκέπτεστε την ιστοσελίδα του ΥΠΑΙΘ  [www.minedu.gov.gr/anaplirotes](http://www.minedu.gov.gr/anaplirotes)